b'\n_START_ARTICLE_\nMasacrul de la Virginia Tech\n_START_SECTION_\nDescrierea evenimentelor\n_START_PARAGRAPH_\nPrimul atac a avut loc la 7:15, ora local\xc4\x83, \xc3\xaen West Hambler Johnston Hall, un c\xc4\x83min locuit de 895 de studen\xc8\x9bi. Dou\xc4\x83 persoane au fost ucise, studenta Emily J. Hilscher \xc8\x99i supraveghetorul Ryan Clark. Potrivit ziarului \xe2\x80\x9eThe Washington Post\xe2\x80\x9d studenta, care locuia \xc3\xaen c\xc4\x83minul West Ambler Johnston, a fost ucis\xc4\x83 de fostul ei iubit iar autorit\xc4\x83\xc8\x9bile au calificat acest lucru drept un \xe2\x80\x9eincident domestic\xe2\x80\x9d. Nu este luat\xc4\x83 nici o m\xc4\x83sur\xc4\x83 de securitate \xc3\xaen afara \xc3\xaenchiderii cl\xc4\x83dirii unde se comiseser\xc4\x83 crimele._NEWLINE_Dou\xc4\x83 ore mai t\xc3\xa2rziu, alte \xc3\xaempu\xc8\x99c\xc4\x83turi au avut loc la Norris Hall, o cl\xc4\x83dire cu destina\xc8\x9bii tehnice, aflat\xc4\x83 \xc3\xaen partea opus\xc4\x83 a campusului ; acest al doilea atac s-a soldat cu 30 de mor\xc8\x9bi printre care \xc8\x99i autorul atacului care s-a sinucis. Mul\xc8\x9bi studen\xc8\x9bi s-au r\xc4\x83nit dup\xc4\x83 ce au s\xc4\x83rit pe ferestre \xc3\xaencerc\xc3\xa2nd s\xc4\x83 se salveze. _NEWLINE_Studen\xc8\x9bii sunt avertiza\xc8\x9bi s\xc4\x83 se baricadeze \xc3\xaen camere sau \xc3\xaen s\xc4\x83lile de curs \xc8\x99i s\xc4\x83 stea departe de ferestre. Sunt anulate toate cursurile iar campusul este \xc3\xaenchis. Pentru cei prezen\xc8\x9bi \xc3\xaen campus \xc3\xaen momentul atacurilor \xc8\x99i pentru p\xc4\x83rin\xc8\x9bi au fost amenajate centre de consiliere psihologic\xc4\x83. _NEWLINE_Asupra sud-coreeanului s-au g\xc4\x83sit dou\xc4\x83 pistoale de calibru 9 \xc8\x99i 22 mm, ambele folosite \xc3\xaen incidente .  Mesaje de compasiune \xc8\x99i de \xc3\xaencurajare au venit din toate col\xc8\x9burile lumii._NEWLINE_Postul de televiziune NBC a primit la 18 aprilie un colet po\xc8\x99tal de la Seung-Hui Chorus, trimis \xc3\xaentre cele dou\xc4\x83 atacuri a\xc8\x99a cum confirm\xc4\x83 timbrul ata\xc8\x99at. Pachetul cuprindea un manifest de 1800 de cuvinte , fotografii \xc8\x99i \xc3\xaenregistr\xc4\x83ri video. \xc3\x8entr-una din fotografii Cho este \xc3\xaenf\xc4\x83\xc8\x9bi\xc8\x99at purt\xc3\xa2nd dou\xc4\x83 arme iar \xc3\xaen  manifestul s\xc4\x83u se descrie protector al celor slabi \xc8\x99i \xc3\xae\xc8\x99i exprim\xc4\x83 admira\xc8\x9bia pentru masacrul de la liceul Columbine din 1999.'